ระเบียบศาลรัฐธรรมนูญว่าด้วยการสนับสนุนการศึกษาวิจัยทางวิชาการพ.ศ. 2559------------------------------------------- โดยที่ศาลรัฐธรรมนูญเห็นสมควรให้มีการส่งเสริมและพัฒนาองค์ความรู้ทางวิชาการในส่วนที่เกี่ยวกับรัฐธรรมนูญ คดีรัฐธรรมนูญ กฎหมาย และงานทางวิชาการที่เกี่ยวข้องกับศาลรัฐธรรมนูญและสํานักงานศาลรัฐธรรมนูญ ให้เป็นไปอย่างกว้างขวางและแพร่หลายมากขึ้น อาศัยอํานาจตามความในมาตรา 6 แห่งพระราชบัญญัติสํานักงานศาลรัฐธรรมนูญ พ.ศ. 2542คณะตุลาการศาลรัฐธรรมนูญจึงออกระเบียบไว้ ดังต่อไปนี้ ข้อ ๑ ระเบียบนี้เรียกว่า "ระเบียบศาลรัฐธรรมนูญว่าด้วยการสนับสนุนการศึกษาวิจัยทางวิชาการ พ.ศ. 2559"ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกระเบียบศาลรัฐธรรมนูญว่าด้วยทุนสนับสนุนการศึกษาวิจัยทางวิชาการเงินสมนาคุณผลงานทางวิชาการ และบทความทางวิชาการ พ.ศ. 2547 และให้ใช้ระเบียบนี้แทนข้อ ๔ ให้คณะตุลาการศาลรัฐธรรมนูญมีอํานาจตีความและวินิจฉัยปัญหาเกี่ยวกับการปฏิบัติตามระเบียบนี้ข้อ ๕ ให้เลขาธิการสํานักงานศาลรัฐธรรมนูญปฏิบัติการให้เป็นไปตามระเบียบนี้ข้อ ๖ ในระเบียบนี้ "สํานักงาน" หมายความว่า สํานักงานศาลรัฐธรรมนูญ "คณะกรรมการ" หมายความว่า คณะกรรมการสนับสนุนการศึกษาวิจัยทางวิชาการ "ทุน" หมายความว่า ทุนสนับสนุนการศึกษาวิจัยทางวิชาการ "ผู้ขอรับทุน" หมายความว่า บุคคลที่ยื่นข้อเสนอขอรับทุนต่อสํานักงาน "ผู้รับทุน" หมายความว่า บุคคลที่คณะกรรมการได้คัดเลือกให้เป็นผู้รับทุน "งานศึกษาวิจัยทางวิชาการ" หมายความว่า งานศึกษาวิจัย วิทยานิพนธ์หรืองานวิจัยส่วนบุคคลตามหลักสูตรที่สูงกว่าปริญญาตรี "สถาบันการศึกษา" หมายความว่า สถาบันการศึกษาในระดับอุดมศึกษาในประเทศไทยที่มีหลักสูตรการศึกษาในระดับที่สูงกว่าปริญญาตรี ที่สํานักงานคณะกรรมการข้าราชการพลเรือน (ก.พ.)รับรองวิทยฐานะ "ผลงานทางวิชาการ" หมายความว่า เอกสารรายงานผลการศึกษาวิจัยทางวิชาการ และให้หมายความถึงเอกสารอื่นที่คณะกรรมการกําหนด "สัญญา" หมายความว่า สัญญาการให้ทุนสนับสนุนการศึกษาวิจัยทางวิชาการ "เจ้าหน้าที่" หมายความว่า ข้าราชการสํานักงานศาลรัฐธรรมนูญ และบุคคลที่ได้รับเงินเดือนหรือค่าตอบแทนเป็นรายเดือนจากงบประมาณรายจ่ายของสํานักงาน หมวด ๑ บททั่วไป------------------------------------ข้อ ๗ การสนับสนุนการศึกษาวิจัยทางวิชาการ มีวัตถุประสงค์ ดังนี้ (1) เพื่อสนับสนุนบุคลากรของสํานักงานศาลรัฐธรรมนูญให้มีการเพิ่มพูนและสร้างองค์ความรู้ด้านรัฐธรรมนูญ คดีรัฐธรรมนูญ กฎหมาย และงานทางวิชาการที่เกี่ยวข้องกับศาลรัฐธรรมนูญและสํานักงาน (2) เพื่อสนับสนุนบุคคลทั่วไปให้มีการสร้างองค์ความรู้ด้านรัฐธรรมนูญ คดีรัฐธรรมนูญกฎหมาย และงานทางวิชาการที่เกี่ยวข้องกับศาลรัฐธรรมนูญและสํานักงาน (3) เพื่อสนับสนุนการศึกษาในระดับที่สูงกว่าปริญญาตรี (4) เพื่อส่งเสริมและพัฒนาองค์ความรู้ด้านรัฐธรรมนูญ คดีรัฐธรรมนูญ กฎหมาย และงานทางวิชาการที่เกี่ยวข้องกับศาลรัฐธรรมนูญและสํานักงานข้อ ๘ เงินทุนที่ได้รับการสนับสนุนการศึกษาวิจัยทางวิชาการมาจากเงิน ดังต่อไปนี้ (1) งบประมาณแผ่นดิน (2) เงินหรือทรัพย์สินอื่นที่มีผู้บริจาคให้เพื่อสนับสนุนการศึกษาวิจัยทางวิชาการ (3) ดอกเบี้ยหรือดอกผลตามข้อ (2) เงินทุนตามวรรคหนึ่งให้ครอบคลุมสําหรับเป็นทุนสนับสนุนการศึกษาวิจัยทางวิชาการเงินสมนาคุณผลงานทางวิชาการ และเงินค่าตอบแทนบทความทางวิชาการข้อ ๙ ให้มีคณะกรรมการคณะหนึ่งเรียกว่า "คณะกรรมการสนับสนุนการศึกษาวิจัยทางวิชาการ" ประกอบด้วย ตุลาการศาลรัฐธรรมนูญที่ได้รับมอบหมายจากประธานศาลรัฐธรรมนูญหนึ่งคนเป็นประธานกรรมการ ตุลาการศาลรัฐธรรมนูญสองคน เลขาธิการสํานักงานศาลรัฐธรรมนูญรองเลขาธิการสํานักงานศาลรัฐธรรมนูญ ข้าราชการสํานักงานศาลรัฐธรรมนูญที่ดํารงตําแหน่งไม่ต่ํากว่าระดับอํานวยการระดับสูง หรือระดับเชี่ยวชาญ ตามที่เลขาธิการสํานักงานศาลรัฐธรรมนูญเสนออีกห้าคนเป็นกรรมการ ผู้อํานวยการสถาบันรัฐธรรมนูญศึกษา เป็นกรรมการและเลขานุการ และผู้อํานวยการกลุ่มงานวิจัยและพัฒนารัฐธรรมนูญเป็นกรรมการและผู้ช่วยเลขานุการ คณะกรรมการตามวรรคหนึ่งมีอํานาจหน้าที่ปฏิบัติตามระเบียบนี้ โดยเฉพาะให้มีอํานาจหน้าที่ดังต่อไปนี้ (1) พิจารณาการให้ทุนสนับสนุนสําหรับการจัดทํางานศึกษาวิจัยทางวิชาการ การกําหนดหลักเกณฑ์เกี่ยวกับการให้ทุน การคัดเลือกผู้รับทุน ตลอดจนการตรวจพิจารณาผลงานของผู้รับทุน ตามที่ได้บัญญัติไว้ในหมวด 2 (2) พิจารณาการให้เงินสมนาคุณสําหรับผลงานทางวิชาการ การตรวจพิจารณา และการประเมินระดับคุณค่าของผลงานทางวิชาการ ตามที่บัญญัติไว้ในหมวด 3 (3) แต่งตั้งคณะอนุกรรมการหรือคณะบุคคลเพื่อปฏิบัติหน้าที่ตามที่คณะกรรมการมอบหมาย (4) ปฏิบัติหน้าที่อื่นที่ได้รับมอบหมายจากคณะตุลาการศาลรัฐธรรมนูญกรรมการผู้ใดผู้หนึ่งจะพิจารณาหรือกระทําการใด ๆ ตามระเบียบนี้ ต่อผลงานของตนมิได้ในกรณีกรรมการผู้นั้นได้จัดทํางานศึกษาวิจัยทางวิชาการหรือมีผลงานทางวิชาการอันอาจจะขอรับทุนตามระเบียบนี้ได้ ให้ยื่นหนังสือต่อประธานกรรมการเพื่อขอถอนตัวจากการเข้าร่วมพิจารณาในเรื่องที่เกี่ยวข้องกับผลงานของตนข้อ ๑๐ ให้นําระเบียบศาลรัฐธรรมนูญว่าด้วยหลักเกณฑ์และวิธีการจ่ายเบี้ยประชุมกรรมการและอนุกรรมการและค่าตอบแทนบุคคลหรือคณะบุคคล มาบังคับใช้กับการประชุมคณะกรรมการและคณะอนุกรรมการโดยอนุโลมหมวด ๒ การศึกษาวิจัยทางวิชาการ----------------------------------------------ข้อ ๑๑ งานศึกษาวิจัยทางวิชาการที่จะขอรับทุน จะต้องมีเนื้อหาสาระเกี่ยวกับรัฐธรรมนูญคดีรัฐธรรมนูญ กฎหมาย งานวิชาการที่เกี่ยวข้องกับศาลรัฐธรรมนูญและสํานักงานในสาขาวิชานิติศาสตร์รัฐศาสตร์ เศรษฐศาสตร์ หรือสาขาวิชาอื่นตามที่คณะกรรมการกําหนด งานศึกษาวิจัยทางวิชาการประเภทวิทยานิพนธ์ จะต้องผ่านการอนุมัติให้เป็นหัวข้อที่สามารถดําเนินการจัดทําเป็นงานศึกษาวิจัยทางวิชาการได้จากสถาบันการศึกษาที่ผู้ขอรับทุนศึกษาอยู่ข้อ ๑๒ เมื่อสํานักงานประสงค์จะให้ทุนสนับสนุนการทํางานศึกษาวิจัยทางวิชาการประเภทใด และสาขาใดแล้วให้ประกาศเป็นหนังสือ โดยระบุถึงสาขาวิชาที่ประสงค์จะให้ทุนสนับสนุน วงเงินทุน จํานวนทุน และกําหนดเวลาในการยื่นข้อเสนอขอรับทุนข้อ ๑๓ ผู้ขอรับทุนประเภทวิทยานิพนธ์จะต้องเป็นนักศึกษาระดับที่สูงกว่าปริญญาตรีในสถาบันการศึกษาหรือผู้ที่ศึกษาอยู่ในสถาบันการศึกษาที่มีฐานะเทียบเท่า โดยผู้ขอรับทุนจะต้องไม่เป็นผู้ได้รับทุนสนับสนุนการทํางานศึกษาวิจัยทางวิชาการในหัวข้อเรื่องเดียวกันจากแหล่งทุนอื่นในประเทศและต้องไม่เป็นผู้ถูกหรือเคยถูกสํานักงานระงับการให้ทุนใด ๆ มาก่อนข้อ ๑๔ การคัดเลือกผู้มีสิทธิได้รับทุน จะกระทําและพิจารณาโดยคณะกรรมการในการคัดเลือกผู้มีสิทธิได้รับทุนตามวรรคหนึ่ง คณะกรรมการอาจเชิญผู้ขอรับทุนมาสัมภาษณ์เพื่อประเมินคุณสมบัติและความเหมาะสมหรือความเป็นไปได้ของข้อเสนอขอรับทุนสนับสนุนการทํางานศึกษาวิจัยทางวิชาการก็ได้ รวมทั้งอาจตรวจสอบเอกสารอ้างอิงหรือเอกสารวิชาการที่ผู้ขอรับทุนจะนํามาใช้ในการศึกษาวิจัย เพื่อประกอบการพิจารณาในเบื้องต้นข้อ ๑๕ ผู้ขอรับทุนจะต้องยื่นข้อเสนอขอรับทุนสนับสนุนการทํางานศึกษาวิจัยทางวิชาการตามแบบและระยะเวลาที่สํานักงานกําหนด กรณีผู้ขอรับทุนประเภทวิทยานิพนธ์ต้องยื่นหนังสือรับรองการได้รับอนุมัติให้เป็นหัวข้อที่จัดทําเป็นงานศึกษาวิจัยทางวิชาการจากสถาบันการศึกษาซึ่งผู้ขอรับทุนได้ศึกษาอยู่ พร้อมเค้าโครงและขั้นตอนของงานศึกษาวิจัยทางวิชาการฉบับดังกล่าว รวมทั้งกําหนดระยะเวลาที่ใช้ในการดําเนินงานแต่ละขั้นตอนเพื่อประกอบการพิจารณาของคณะกรรมการการยื่นข้อเสนอตามวรรคหนึ่ง ให้เสนอต่อสํานักงานภายในระยะเวลาที่สํานักงานกําหนดข้อ ๑๖ เมื่อสํานักงานได้พิจารณาคัดเลือกผู้มีสิทธิได้รับทุนแล้ว สํานักงานจะแจ้งผลการพิจารณาให้ผู้ขอรับทุนทราบโดยเร็ว โดยผู้ขอรับทุนที่ได้รับการคัดเลือกต้องเข้าทําสัญญากับสํานักงานตามแบบและเงื่อนไขที่คณะกรรมการกําหนดข้อ ๑๗ ระยะเวลาในการดําเนินงาน วงเงินทุน และจํานวนทุน ให้เป็นไปตามประกาศที่สํานักงานกําหนดข้อ ๑๘ ผู้รับทุนสามารถขอรับบริการข้อมูลข่าวสารของศาลรัฐธรรมนูญตามระเบียบศาลรัฐธรรมนูญว่าด้วยข้อมูลข่าวสารของราชการ พ.ศ. 2542 โดยมิต้องเสียค่าธรรมเนียมและได้รับอนุญาตให้ใช้ห้องสมุดของสํานักงานได้ ทั้งนี้ ตามเงื่อนไขที่กําหนดในสัญญาข้อ ๑๙ ผู้รับทุนจะต้องส่งงานแต่ละขั้นตอนจนถึงขั้นตอนสุดท้ายตามหลักเกณฑ์และวิธีการที่สํานักงานกําหนดหรือที่กําหนดไว้ในสัญญา โดยการส่งงานในงวดสุดท้ายจะต้องได้มาตรฐานคุณภาพตามรูปแบบที่สมบูรณ์พร้อมที่จะจัดพิมพ์ได้ตามมาตรฐานการจัดพิมพ์งานศึกษาวิจัยทางวิชาการของสถาบันการศึกษาที่ผู้รับทุนศึกษาอยู่ ในการตรวจพิจารณางานศึกษาวิจัยทางวิชาการ คณะกรรมการอาจเชิญผู้รับทุนชี้แจงเกี่ยวกับผลงานนั้นตามสมควรข้อ ๒๐ การเบิกจ่ายเงินทุน จะให้เมื่อเริ่มต้นทํางานศึกษาวิจัยทางวิชาการ เมื่อทํางานศึกษาวิจัยทางวิชาการเสร็จแล้วหรืออาจแบ่งเป็นงวดก็ได้ ทั้งนี้ โดยระบุไว้ในสัญญา การเบิกจ่ายเงินในงวดสุดท้าย สํานักงานจะทําการเบิกจ่ายเงินให้ภายหลัง ที่สถาบันการศึกษาที่ผู้รับทุนศึกษาอยู่นั้น ได้พิจารณาอนุมัติผลสอบหรือรับรองผลงานนั้น หรือได้พิจารณาตัดสินขั้นสุดท้ายในงานศึกษาวิจัยทางวิชาการของผู้รับทุนแล้วข้อ ๒๑ สํานักงานมีสิทธิที่จะระงับการให้ทุน และเรียกคืนเงินทุนเมื่อมีเหตุอย่างใดอย่างหนึ่งดังนี้ (1) ผู้รับทุนไม่ปฏิบัติตามเงื่อนไขที่สํานักงานกําหนดหรือที่กําหนดไว้ในสัญญา โดยสํานักงานบอกกล่าวเป็นหนังสือแก่ผู้รับทุน และเรียกให้ผู้รับทุนชําระเงินที่ได้รับไปแล้วคืนสํานักงานรวมถึงดอกเบี้ยของจํานวนเงินดังกล่าว (2) ผู้รับทุนไม่สามารถดําเนินงานต่อไปให้แล้วเสร็จได้ และประสงค์จะขอยุติการทํางานศึกษาวิจัยทางวิชาการตามหัวข้อที่ได้รับอนุมัตินั้น โดยผู้รับทุนยื่นคําร้องต่อสํานักงานเพื่อให้พิจารณากําหนดวงเงินที่ผู้รับทุนจะต้องชําระคืนรวมทั้งดอกเบี้ย ทั้งนี้ จะต้องไม่เกินจํานวนเงินที่ผู้รับทุนได้รับไปแล้ว (3) ผู้รับทุนไม่สามารถดําเนินงานต่อไปให้แล้วเสร็จ หากสํานักงานพิจารณาว่ามีเหตุอันสมควรสํานักงานอาจจะไม่เรียกคืนเงินที่ผู้รับทุนได้รับไปแล้วโดยพิจารณาจากสัดส่วนของงานก็ได้ ทั้งนี้สํานักงานมีสิทธิที่จะนําผลงานนั้นไปใช้ประโยชน์หรือให้ผู้อื่นดําเนินการต่อไปตามที่เห็นสมควรข้อ ๒๒ งานศึกษาวิจัยทางวิชาการอันเป็นผลงานที่ได้มาจากการรับเงินทุนตามระเบียบนี้เป็นลิขสิทธิ์ของผู้รับทุน หรือของสถาบันการศึกษาที่ผู้รับทุนศึกษาอยู่ ตามที่กําหนดไว้ในระเบียบของสถาบันนั้น แต่สํานักงานมีสิทธิเผยแพร่ แจกจ่าย ทําซ้ํา หรือมีสิทธิใช้ประโยชน์อื่นใดจากงานศึกษาวิจัยทางวิชาการของผู้รับทุนตามสมควร โดยไม่ต้องจ่ายค่าตอบแทนอื่นใดอีก นับแต่วันที่ส่งมอบผลงานหมวด ๓ ผลงานทางวิชาการ------------------------------------------ข้อ ๒๓ ให้สํานักงานจ่ายเงินสมนาคุณสําหรับผู้จัดทําผลงานทางวิชาการผลงานที่จะได้รับเงินสมนาคุณตามวรรคหนึ่ง ต้องเป็นผลงานทางวิชาการ ดังต่อไปนี้ (1) งานวิจัย อันมีระเบียบวิธีวิจัยถูกต้องตามมาตรฐานของระเบียบวิธีวิจัยในสาขาวิชานั้น (2) งานประมวลและวิเคราะห์เอกสารทางวิชาการที่มีการวิเคราะห์ วิจารณ์ เนื้อหาข้อมูลอย่างลึกซึ้งและมีการนําเสนอในรูปของรายงานที่ได้มาตรฐาน (3) งานศึกษาเบื้องต้นตามโครงการของสํานักงาน (4) งานเขียนทางวิชาการอื่น ๆ เช่น เอกสารทางวิชาการ ความเห็นทางกฎหมายที่มีเนื้อหาสาระและอรรถประโยชน์ในระดับที่คณะกรรมการเห็นสมควรข้อ ๒๔ ให้คณะกรรมการมีอํานาจพิจารณาให้ความเห็นโดยกําหนดจํานวนเงินสมนาคุณและอัตราการเบิกจ่ายเงินสมนาคุณผลงานทางวิชาการตามข้อ 23 ในอัตราเรื่องละไม่เกิน 200,000 บาทข้อ ๒๕ ให้เจ้าหน้าที่ผู้ประสงค์จะขอรับเงินสมนาคุณผลงานทางวิชาการ เสนอคําร้องตามแบบที่คณะกรรมการกําหนดพร้อมกับเสนอผลงานที่อยู่ในรูปแบบสมบูรณ์ตามแต่ลักษณะของงานต่อคณะกรรมการ ผลงานทางวิชาการที่ขอรับเงินสมนาคุณ ต้องไม่เป็นผลงานที่เคยได้รับเงินสมนาคุณหรือค่าตอบแทนใด ๆ จากสํานักงานหรือแหล่งเงินทุนอื่น ให้คณะกรรมการเป็นผู้พิจารณาคุณภาพของผลงานว่าสมควรได้รับเงินสมนาคุณหรือไม่ ทั้งนี้ ให้เป็นไปตามความต้องการของศาลรัฐธรรมนูญและสํานักงานหมวด ๔ บทความทางวิชาการ-----------------------------------ข้อ ๒๖ ให้สํานักงานจ่ายเงินค่าตอบแทนแก่ผู้เขียนบทความทางวิชาการที่พิมพ์ลงในวารสารศาลรัฐธรรมนูญหรือสิ่งพิมพ์อื่นของสํานักงานในอัตรา ดังต่อไปนี้ (1) บทความทางวิชาการที่เป็นภาษาไทย ได้รับค่าตอบแทนอัตราหน้าละ 250 บาทและในอัตราไม่เกินบทความละ 5,000 บาท (2) บทความทางวิชาการที่เป็นภาษาอังกฤษ ได้รับค่าตอบแทนอัตราหน้าละ 500 บาทและในอัตราไม่เกินบทความละ 10,000 บาท คณะกรรมการมีอํานาจออกประกาศกําหนดหลักเกณฑ์และวิธีการจ่ายเงินค่าตอบแทนสําหรับบทความที่ลงพิมพ์ในวารสารศาลรัฐธรรมนูญหรือสิ่งพิมพ์อื่นของสํานักงานข้อ ๒๗ บทความทางวิชาการใดที่ได้พิมพ์เผยแพร่แล้ว ให้เลขาธิการสํานักงานศาลรัฐธรรมนูญดําเนินการเบิกจ่ายเงินสมนาคุณบทความทางวิชาการให้แก่ผู้เขียนผู้มีอํานาจลงนาม - ประกาศ ณ วันที่ 1 มีนาคม พ.ศ. 2559นุรักษ์ มาประณีตประธานศาลรัฐธรรมนูญ